ג'ואנה דנהי

ג'ואנה כריסטין דנהי (באנגלית: Joanna Christine Dennehy; נולדה באוגוסט 1982) היא רוצחת סדרתית אנגליה. דנהי נולדה בסנט אולבנס, הממוקמת בהרטפורדשייר שבאנגליה. לפי כל הדעות, משפחתה של דנהי הייתה יציבה ואוהבת, והיא הצליחה בבית הספר לאורך שנותיה הצעירות. עם זאת, עם תחילת גיל ההתבגרות החלה דנהי להתנסות באלכוהול, בסמים, חברה לדמויות שליליות, והחלה לבצע עבירות בחומרה הולכת וגדלה. בין 19 ל-29 במרץ 2013 רצחה דנהי את לוקאש סלבוסבסקי (31), אזרח פולני שהכירה בחיפושיה אחר משקאות חריפים וסמים. ב-29 במרץ רצחה את קווין לי (48), מפתח נכסים שהיה מאהבה של דנהי, וכן את ג'ון צ'פמן (56), מכר נוסף שלה. גופתו של צ'פמן נמצאה יום למחרת. ב-3 באפריל, נמצאה גופתו של לי בעיר ניובורו שבמחוז קיימברידג'שייר כשהוא לבוש בשמלת פאייטים שחורה וישבנו חשוף. גם גופתו של סלבוסבסקי נמצאה באותו יום. ב-2 באפריל נסעה דנהי לעיר הרפורד יחד עם מכר, גארי סטרץ', שם דקרה שני גברים אקראיים שהיו דוג-ווקרים וגנבה כלב מאחד מהם; שני הגברים שרדו. אחד מהנדקרים, רובין ברזה, שאל את דנהי "מה את עושה"?, והיא השיבה לו "אני פוגעת בך (I'm hurting you)". לאחר שנעצרה, פלירטטה עם השוטרים בתחנה, והתייחסה בזלזול ובקלות ראש למעשיה. מכר של דנהי, מארק לויד, אמר כי היא סיפרה לו שהיא מעוניינת לרצוח תשעה גברים, ורצתה שהיא וחברהּ גארי סטרץ' יהיו כמו בוני וקלייד. היא הוסיפה שהיא לא מעוניינת לפגוע באישה, במיוחד לא באישה עם ילדים. היא אמרה לסטרץ' "תשיג לי את הכיף שלי", כשחיפשה גברים לדקור, והודתה לו בנשיקה לאחר מעשי הדקירה. דנהי סיפרה לחבריה כי הרגה את אביה, לאחר שזה אנס אותה בתדירות גבוהה, הכניס אותה להיריון והרג את הוולד, והוסיפה כי נאסרה ל-13 שנים על הריגתו. לאחר שנלכדה, התברר כי המציאה את הסיפור. הפסיכותרפיסטית קולין קובינגטון הסבירה כי הסיפור המומצא גרם לדנהי להרגיש בלתי-מנוצחת, ובסופו של דבר הוביל אותה למעשי רצח בפועל. היא אובחנה על ידי אנשי המקצוע בהפרעת אישיות גבולית, הפרעת אישיות אנטיסוציאלית, פסיכופתיה ופאראפיליה סאדו-מזוכיסטית.{{The Queen v Joanne Christine Dennehy, Gary John Stretch, Leslie Paul Layton, Robert James Moore}} במהלך המשפט, דנהי התנהגה בהתרסה, צחקה והשתמשה בשפה גסה. היא הודתה בשלושה מעשי רצח ובשני ניסיונות לרצח, והודיעה כי היא לא מתחרטת עליהם. ב-28 בפברואר 2014 נגזר על דנהי מאסר עולם ללא אפשרות של שחרור על תנאי. על גארי סטרץ' נגזרו מאסר עולם עם תקופת מינימום מומלצת של 19 שנים, ועל שני גברים נוספים שסייעו לדנהי, לסלי לייטון ורוברט מור, נגזרו 14 ו-3 שנות מאסר בהתאמה. בעוד דנהי הייתה במעצר לפני המשפט, צוות הכלא מצא ביומן שלה מזימת בריחה. המזימה כללה הרג או פציעה קשה של סוהר, כריתת אחת מאצבעותיו של ושימוש באצבע הקטועה כדי לשטות במערכת הביומטרית בכלא. בשל כך, דנהי הושמה בבידוד מספטמבר 2013 (תחילת הליכי המשפט) ועד ספטמבר 2015. דנהי טענה כי זכויות האדם שלה הופרו, אך טענה זו דחתה בבית המשפט העליון, שקבע כי בידודהּ היה הכרחי. ב-2018 הציעה דנהי נישואין לחברתה לתא היילי פאלמר, והשתיים קיבלו רשות מהנהלת הכלא להינשא. באותה שנה השתיים ניסו להתאבד יחד, במסגרת הסכם התאבדות. במאי 2021 השתחררה פאלמר ממאסרה, והודיעה כי תנשא לדנהי בהקדם. Joanne Dennehy: Serial Killer - Joanne Dennehy: Serial Killer (באנגלית), נבדק ב-2022-02-22 Joanne Dennehy: Biography, Crime+Investigation UK (באנגלית) From netball team to psychopath: the strange descent of Joanna Dennehy, the Guardian, ‏2014-02-12 (באנגלית) Alice Philipson, ‏Female serial killer admits murdering three men before dumping their bodies in ditches, The Telegraph, 18 November 2013 Woman admits murdering three men found stabbed to death in ditches, the Guardian, ‏2013-11-18 (באנגלית) Dennehy 'cast a spell on victims', web.archive.org, ‏2014-01-16 Hayley Dixon, ‏Female serial killer admits three murders, The Telegraph, 18 November 2013 "Peterborough murders: Joanna Dennehy driven by a thirst 'for blood'". BBC News (באנגלית בריטית). 2014-01-21. נבדק ב-2022-02-22. Mia De Graaf, Killer Joanna Dennehy's chilling joke to police officers after arrest, Mail Online, ‏2014-03-01 "Joanne Dennehy: The woman who murdered men 'for fun'". BBC News (באנגלית בריטית). 2014-02-12. נבדק ב-2022-02-22. Joanna Dennehy: serial killer becomes first woman told by judge to die in jail, the Guardian, ‏2014-02-28 (באנגלית) Joanne Dennehy: what makes a female serial killer tick, The Week UK (באנגלית) Joanna Dennehy trial: Serial killer stuns Old Bailey by pleading, The Independent, ‏2013-11-19 (באנגלית) "Peterborough ditch deaths: Joanna Dennehy pleads guilty". BBC News (באנגלית בריטית). 2013-11-18. נבדק ב-2022-02-22. "Spree killer Joanne Dennehy 'had sadistic lust for blood'". BBC News (באנגלית בריטית). 2014-02-28. נבדק ב-2022-02-22. "Peterborough murders: Gary Stretch was Dennehy's 'nodding dog'". BBC News (באנגלית בריטית). 2014-01-31. נבדק ב-2022-02-22. Nicola Harley, ‏Serial killer Joanna Dennehy's escape plot to murder guard revealed as she loses high court compensation bid, The Telegraph, 26 May 2016 BBC Local Live: Cambridgeshire on Thursday, 26 May 2016, BBC News (באנגלית בריטית) Serial killer Joanna Dennehy loses High Court human rights damages fight, web.archive.org, ‏2016-06-24 Serial killer loses High Court human rights fight, ITV News, ‏2016-05-26 (באנגלית) "Joanne Dennehy: Triple killer fails in bid for damages over prison trauma". BBC News (באנגלית בריטית). 2016-05-26. נבדק ב-2022-02-22. Serial killer 'tearful and upset ' that she can't socialise with other people loses appeal, The Independent, ‏2016-05-26 (באנגלית) Serial killer launches legal bid to marry lesbian lover, NZ Herald (ב־New Zealand English) Richard Moriarty, The Sun, Family warns ‘there will be blood’ if serial killer marries lesbian lover in jail, New York Post, ‏2019-01-10 (באנגלית אמריקאית) Laura Forsyth, Anna Savva, Serial killer Joanna Dennehy in failed prison suicide attempt, CambridgeshireLive, ‏2018-08-17 (באנגלית) Serial killer to marry prison fiancée who gave her a ‘no more murders’ ultimatum, uk.news.yahoo.com (באנגלית בריטית)